![Donegal Co Co (Brand) [F+1] Compressed]()

**Treoracha i dtaca le**

**Scéim Deontais Cuimhneacháin Pobail**

**d’Éire 2016 i nDún na nGall**

**Babhta II**

|  |  |
| --- | --- |
| **CLÁR ÁBHAR** | **LEATHANACH** |
| 1. Réamhrá | 2 |
| 2. Fá dtaobh de Éire 2016  | 2 |
| 3. Na Cúig Théama d'Éire 2016 | 2 |
| 4. Maidir le Deich mBliana de Chomóradh –  Coiste Stiúrtha 2016 Dhún na nGall | 2 |
| 5. Eolas fá dtaobh den Chlár Deontais seo | 3 |
| 6. Critéir Mhaoinithe | 3 |
| 7. Cén maoiniú atá ar fáil? | 3 |
| 8. Cé atá i dteideal iarratas a dhéanamh? | 4 |
| 9. Cad iad na rudaí agus na costais atá curtha as an áireamh ón  chiste? | 4 |
| 10. Cad é mar a dhéanaim iarratas?  | 4 |
| 11. Cad é mar a bheidh a fhios agam má d'éirigh le mo ghrúpa? | 4 |
| 12. Dáta deireanach ar a nglacfar le hiarratais chomhlánaithe  | 4 |
| 13. Foirm Iarratais | 5-8 |



**1. Réamhrá**

Tá na treoracha seo ann chun cuidiú leis na hiarratasóirí siúd a d'fhéadfadh cur isteach ar an Scéim Deontais Cuimhneacháin don Phobal scóip na scéime deontais agus an próiseas iarratais a thuigbheáil.

Tá sé tábhachtach go léifeadh iarratasóirí an doiciméad seo go cúramach sula gcuirfidh siad tús le hiarratas a dhéanamh ar mhaoiniú.

**2. Fá dtaobh de Éire 2016**

Is clár gníomhaíochta bliana é Éire 2016 ina bhfuil fáilte roimh achan duine a bheith páirteach, d'fhonn imeachtaí Éirí Amach 1916 a chomóradh, machnamh a dhéanamh ar an méid atá bainte amach againn mar stát daonlathach le 100 bliain anuas agus súil chun cinn a chaitheamh ar thodhchaí na hÉireann.  Is iad téamaí Éire 2016 ná Cuimhneamh, Réiteach (Athmhuintearas), Samhlú, Cur i Láthair agus Ceiliúradh, agus tá séacht réimse sa chlár náisiúnta; Searmanais Stáit; Machnamh ar an Stair; An Teanga Bheo; An Óige agus an tSamhlaíocht; Léiriú Cultúrtha; Rannpháirtíocht Phobail; An Domhan Mór agus an Diaspóra.

**3. Na Cúig Théama d'Éire 2016**

Tá cúig théama mar bhonn taca le Clár Comórtha Éire 2016, agus iad uilig fite fuaite lena chéile. Is iad na téamaí:

1. *Cuimhneamh*– comóradh a dhéanamh ar na himeachtaí stairiúla a tharla in 1916 i gcomhthéacs iomlán ár staire
2. *Réiteach (Athmhuintearas)* – dul i dteagmháil le traidisiúin éagsúla agus na hinsintí éagsúla inniu a aithint, agus féachaint le tabhairt faoin todhchaí a shamhlú ar dhóigheanna a neartaíonn an tsíocháin agus an t-athmhuintearas agus meas ar gach traidisiún, mar atá leagtha síos i gcuspóirí an Fhorógra féin
3. *Samhlú* – ag obair i gcomhpháirt lenár muintir ar fad, sa bhaile nó thar lear, chun dúshlán a thabhairt dár gcuid tuairimí agus barúlacha agus an oidhreacht atá againn a athshamhlú do na glúnta atá amach romhainn.
4. *Cur i Láthair*– an méid atá bainte amach againn mar Phoblacht a chur inár láthair féin agus a chur i láthair an domhain mhóir, agus an dóigh a gcuireann muid muid féin in iúl trínár gcultúr agus trínár n-oidhreacht speisialta féin a léiriú
5. *Ceiliúradh* – Cruthaitheacht ár gcuid ealaíontóirí agus samhlaíocht ár muintire a úsáid le cuspóirí idéalacha an Fhófógra a cheiliúradh.

**4. Maidir le Deich mBliana de Chomóradh - Coiste Stiúrtha 2016 Dhún na nGall**

Tá 20 bhall ar Choiste Stiúrtha 2016 Dhún na nGall - Deich mBliana de Chomóradh, atá ionadaíoch ar an Rialtas Áitiúil agus ar an Earnáil Phobail agus Dheonach.

Is é príomh-ról an Choiste Stiúrtha a bheith i gceannas ar Chlár Éire 2016 a fhorbairt do Dhún na nGall.

**5. Eolas fá dtaobh den Chlár Deontais seo**

Ba mhaith le Comhairle Contae Dhún na nGall, i gcomhar le hÉire 2016 agus an Roinn Ealaíon, Oidhreachta agus Gaeltachta agus an Roinn Comhshaoil, Pobail agus Rialtais Áitiúil clár imeachtaí a fhorbairt le comóradh céad bliain a dhéanamh ar 1916. Tá an dara babhta de mhaoiniú pobail ar fáil anois fá choinne coistí pobail lena bpáirt féin a ghlacadh ann trí thogra a fhorbairt mar chuid den ócáid.

Tá Comhairle Contae Dhún na nGall tiomanta do bheith ag comhoibriú le coistí pobail agus eagraíochtaí pobail le smaointe a mhalartú, acmhainní a chomhroinnt agus a bheith páirteach in ullmhú clár speisialta d'imeachtaí áitiúla le hÉire 2016 a chomóradh, agus níos faide anonn sa todhchaí. Tá réimse na Rannpháirtíochta Pobail á stiúradh ag na húdaráis áitiúla ar fud na tíre agus is í Eileen Burgess, Leabharlannaí an Chontae agus Bainisteoir Rannóige na Seirbhísí Culturtha an comhordaitheoir áitiúil.

**6. Critéir Mhaoinithe**

Is gá na critéir seo a leanas a chomhlíonadh le go mbeidh tograí i dteideal maoinithe.

* An oiread agus a bhaineann an togra atá beartaithe le himeachtaí Éirí Amach 1916, agus leo siúd a throid nó a fuair bás san am sin.
* An oiread agus a bhaineann an togra atá beartaithe leis na cúig théama atá ag 'Éire 2016'
* An oiread agus a mheallann an togra atá beartaithe rannpháirtíocht an phobail agus rannpháirtíocht an tsaoránaigh
* An scóip a d'fhéadfadh a bheith ag an togra atá beartaithe laistigh de Chontae Dhún na nGall agus an spriocghrúpa atá i gceist.
* Cé chomh speisialta, nuálach, cruthaitheach agus suimiúil is atá an togra, agus an tionchar a d'fhéadfadh sé a imirt.
* Fianaise go bhfuil aon tacaíochtaí breise agus maoiniú breise, a d'fhéadfadh a bheith de dhíth, faighte ó pháirtithe leasmhara ábhartha
* Cumas an iarratasóra é a chur i bhfeidhm .i. caithfidh an coiste pobail atá i mbun an imeachta fianaise a chur ar fáil, agus plean soiléir a bheith acu, leis an togra a chur i bhfeidhm.
* An costas a bheadh ar chur i bhfeidhm an togra.
* Indéantacht an togra laistigh den sprioc-am atá leagtha síos.
* Is i nDún na nGall a chaithfidh an ócáid a bheith ar siúl
* Is in 2016 a chaithfidh an ócáid a bheith ar siúl
1. **Cén maoiniú atá ar fáil?**

Is é €30,000 an tsuim iomlán atá ar fáil le haghaidh Babhta II den scéim deontais cuimhneacháin don phobal.

1. **Cé atá i dteideal iarratas a dhéanamh?**

Tá sé oscailte do choistí nó d'eagraíochtaí atá ag eagrú imeachtaí / gníomhaíochtaí pobail i gContae Dhún na nGall agus atá ag teacht leis na critéir thuas.

Tá an ciste teoranta, agus déanfar iarratais cháilithe a mheas ar bhonn comórtais.

1. **Cad iad na rudaí agus na costais atá curtha as an áireamh ón chiste?**

Deochanna meisciúla, fíneálacha, íocaíochtaí pionóis, costas dlí, táillí iniúchta, táillí comhairleoireachta airgeadais agus tuarastail aon chomhairleoirí.

1. **Cad é mar a dhéanaim iarratas?**

Ba chóir duit iarratas a dhéanamh go díreach chuig Comhairle Contae Dhún na nGall. Ní chuirfear aon iarratas san áireamh ach amháin iad siúd a bheas déanta ar an fhoirm iarratais oifigiúil. Is féidir an fhoirm chomhlánaithe a chur isteach go leictreonach chuig donegal2016@donegalcoco.ie nó trí phost chuig:

**Oifig 2016 Dhún na nGall**

**Oifig an Rúnaí Contae**

**Teach an Chontae**

**Leifear**

**Co Dhún na nGall**

**Guthán: 074 91 71 456**

1. **Cad é mar a bheidh a fhios agam má d'éirigh le mo ghrúpa?**

Déanfaidh Coiste Stiúrtha 2016 Dhún na nGall gach iarratas a mheas. Cuirfear cinneadh an choiste in iúl do gach iarratasóir chomh luath agus is féidir.

Na hiarratasóirí sin a n-éiríonn leo, gheobhaidh siad litir thairisceana. Beidh an litir seo ina conradh idir Chomhairle Contae Dhún na nGall agus an t-eagraí, agus beidh mionsonraí ann faoi na coinníollacha agus na riachtanais ar fad.

1. **Dáta deireanach ar a nglacfar le hiarratais chomhlánaithe**

Caithfear iarratais a bheith faighte roimh **4.00pm Dé hAoine 26 Feabhra 2016.**

**![Donegal Co Co (Brand) [F+1] Compressed]()**

****

****

**Éire 2016**

**Scéim Deontais Cuimhneacháin Pobail Dhún na nGall**

**(Babhta II)**

**Foirm Iarratais**

 **Úsáid oifige amháin: Dáta a fuarthas an t-iarratas**

**Léigh na treoracha agus na critéir, le do thoil, sula líonfaidh tú isteach an fhoirm iarratais**

|  |
| --- |
| **SONRAÍ AN IARRATASÓRA** |
| **Ainm an Choiste / na hEagraíochta Pobail** |  |
| **Seoladh an Choiste / na hEagraíochta Pobail** |  |
| **AINM AGUS SONRAÍ TEAGMHÁLA AN DUINE ATÁ AG PLÉ LEIS AN IARRATAS**  |
| **Ainm:** |  |
| **Guthán:** |  |
| **Rphost:** |  |
| **MÁS ÉIRÍONN LE D’IARRATAS, FOILSEOFAR MIONSONRAÍ FAOIN GHNÍOMHAÍOCHT AR AN CHLÁR PRIONTÁILTE AGUS AR AN CHLÁR AR LÍNE. BUÍOCH DUIT ACH NA SONRAÍ SEO A LEANAS A SHOLÁTHAR** |
| **Uimhir ghutháin le cur ar an chlár foilsithe agus ar líne (má éiríonn leis an iarratas)**  |  |
| **Seoladh idirlín le cur ar an chlár foilsithe agus ar líne (már éiríonn leis an iarratas)**  |  |
| **Seoladh ríomhphoist le cur ar an chlár foilsithe agus ar líne (má éiríonn leis an iarratas)**  |  |
| **SONRAÍ DON IMEACHT ATÁ BEARTAITHE** |
| **Ainm Imeachta:** |  |
| **Dátaí:** |  |
| **Áit(eanna):** |  |
| **Ar reáchtáladh an t-imeacht seo roimhe seo (anuraidh nó aon bhliain eile)?** |  |
|  |
| **Cén sprioc-ghrúpa ar a bhfuil an togra dírithe?*****Liostaigh grúpaí, clubanna agus cumainn de réir mar is cuí. (Má tá liosta agat, cuir leis seo mar cheangaltán é agus seol isteach leis an iarratas é).*** |  |
| **Cén dóigh ar shocraigh sibh ar an spriocghrúpa a aithint?**  |  |
| **Cén dóigh a ndéanfaidh sibh poiblíocht don togra?** |  |
| **Luaigh ceann amháin nó níos mó de na cúig théamaí lena mbaineann an togra, agus mínigh an bhaint** |  |
| **Cumas chun é a chur i bhfeidhm -****Buíoch duit ach fianaise a thabhairt maidir le tograí eile den chineál seo atá curtha i bhfeidhm.** **An bhfuil teagmhálaithe agus nascanna agaibh a chuideodh leis an ócáid a chur i gcrích? (Má tá, tabhair sonraí). Cad iad na struchtúir atá i bhfeidhm, agus cé a bheas ina bhun etc?** |  |
| **DÉAN CUR SÍOS GAIRID AR DO THOGRA*****Mínigh an fáth / bunús atá leis an togra/imeacht agus cad é mar a thacóidh sé le Plean Contae Éire 2016 de chuid Chomhairle Contae Dhún na nGall. (Ná scríobh níos mó ná 200 focal, le do thoil)*** |
|  |
| **Tabhair briseadh síos ar chostas an togra / na dtograí** | **Cur Síos** | **Caiteachas** |
|  |  |
| **An bhfuair tú, nó ar chuir tú isteach ar, aon mhaoiniú poiblí eile? (Cuir ciorcal mar is cuí)** |  **Fuair / chuir**  | **Ní bhfuair / níor chuir** |
| **Má fuair / má chuir, tabhair foinse agus méid an mhaoinithe.** |  |

**NÍ CHUIRFEAR foirmeacha san áireamh mura bhfuil siad líonta isteach go hiomlán - Déan cinnte, le do thoil, go gcomhlánófar an dearbhú thíos**

**Dearbhú an Iarratasóra / na nIarratasóirí**

Tá an t-eolas agus na critéir a bhaineann leis an Chiste léite againn, tuigimid a bhfuil ann, agus aontaímid go gcloífidh muid go huile is go hiomlán leis uaidh seo ar aghaidh. Deimhním(id) go bhfuil gach eolas atá tugtha san iarratas seo, agus gach eolas atá tugtha ar aon doiciméad eile atá curtha isteach mar thaca leis an iarratas, go bhfuil sin fíor agus cruinn.

**Ainm 1: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **Dáta: \_\_\_\_\_\_\_\_\_\_\_\_\_\_\_\_\_**

**Ainm 2: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **Dáta: \_\_\_\_\_\_\_\_\_\_\_\_\_\_\_\_\_**

**Thar ceann: (Ainm na heagraíochta):**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**